Personalitöö dokumentatsioon sh tööõigus ja tervisliku töökoha kujundamine
#000000
Personalitöö dokumentatsioon sh tööõigus ja tervisliku töökoha kujundamine
Inimtüüpide tundmine DISC mudeli baasil personalitöötajale
#000001
Personalitöö dokumentatsioon sh tööõigus ja tervisliku töökoha kujundamine
#000002
Suur rõõm on kutsuda teid ühele populaarseimale koolitusele meie koolituskalendris. Sellel koolitusel annab pikaaegse töökogemusega ja personalitöö alase kõrgharidusega personalijuht, koolitaja ja andragoog, Ülle Mugu tänapäevased teadmised ja praktilised näited töösuhete administreerimisest. Ülle on teinud kaastööd Äripäeva kirjastuse Personalitöö käsiraamatutele, koostades dokumendinäidiseid. Neid on võimalik saada ka koolitusel endale näidisteks. Põhjalikult käsitleme organisatsiooni vaimse töökeskkonna temaatikat – sh tööstressi ja läbipõlemise ohjamise ja ennetamise võimalusi.
#000003
Koolitusel kasutame tõenduspõhist lähenemist kombineerituna näidetega igapäevasest praktikast.
#000004
Koolituse eesmärk: Koolituse tulemusena on õppijal baasteadmised tööõigusest ja personalitöös vajaminevatest dokumentidest: millised on seadusandlusest tulenevad nõuded. Õppijal on valmisolek kujundada tervislik töökeskkond sh mõõta ja kavandada parendustegevusi vaimse töökeskkonna parendamiseks.
#000005
Õppekava koostamise alus: Personalispetsialisti kutsestandard tase 5, Kompetents B.3.1 Töösuhete haldamine, tegevusnäitaja 2. Koostab tegevusriigi nõuetest lähtuvad personaliarvestuse dokumendid. Kompetents B.3.2 Tervisedenduse korraldamine ja tööturvalisuse tagamine, tegevusnäitaja 1. Korraldab tööandja peamiste kohustuste täitmise töötervishoiu ja -ohutuse valdkonnas.
#000006
Sihtrühm: Personalitöötajad, -spetsialistid, juhid, juhiabid ja teised huvilised
#000007
Koolituse sisu: Personalitöö olemus ja selle administreerimise nõuded. Töölepinguseaduse nõuded töösuhetele.Isikuandmete kaitse seadusest tulenevad nõuded töösuhetele. Töötervishoiu- ja ohutuse seadusest tulenevad nõuded organisatsioonile. Organisatsiooni “vabatahtlik” personalitöö dokumentatsioon: koolitusdokumendid, arenguvestlused jm. Vaimne tervis, psühhosotsiaalsed ohutegurid (tööstress, läbipõlemine, töökiusamine jne) organisatsioonis: mis need on, kuidas mõõta ja mida ette võtta?
#000008
Õpiväljundid. Koolituse läbinud õppija:• Teab töölepinguseaduse ning töötervishoiu ja -ohutuse seaduse olulisemaid nõudeid personalialase dokumentatsiooni korraldamisel• Hindab riskianalüüsi käigus psühhosotsiaalseid ohutegureid ja kavandab meetmeid parendustegevusteks.
#000009
Koolituse toimumise ajad leiad koolitusekalendrist.
#000010
Koolituse maht: 24 ak/h auditoorne õpe, sh praktiline töö õppekeskkonnas 4 ak/h
#000011
Personalitöö koolitusel osalenud õppijate tagasiside:
#000016
Olen väga rõõmus, et sain sellele koolitusele. Nii heal koolitusel ma ei olegi osalenud- vaatamata sellele, et osalesin peamiselt zoomis, tundsin ennast õppegrupi aktiivse liikmena. Koolitaja kaasas ja andis vastused kõikidele küsimustele ja suunas ka edasi uurima ja lugema. Sain ka praktilisi dokumendinäidiseid, millega alustada uuel töökohal.
#000018
Sain koolitusest teada oma personalijuhilt. Ebameeldivaid seiku koolitusel ei olnud. Koolitus oli väga asjalik. Eriti meeldisid näited elust enesest. Need on need, mis jäävad meelde. Raamatuid saan kodus ka lugeda. Lektor oli oma ala ekspert. Loengud olid väga huvitavad ja sisutihedad.
#000020
Meeldis meeldiv õhkkond. kohvi ja küpsised. Pausid ja arutelud on head, aga siin tundsin, et võinuks intensiivsem olla. Osade teemade puhul oleks saanud kodus rohkem ette ära lugeda ja siis koha peal sellest arutada. Näiteks TLS. Enne kodus läbi lugeda ja siis tunnis seda käsitleda.
#000021
Personaliekspert OÜ kommentaar: Aitähh, Pierre. Oleme alati muutumas paremaks ning arvestades Sinu tagasisidet on koolitaja muutunud metoodikat. Loodetavasti järgmised õppijad juba naudivad suuremat sisutihedust!
#000022
Avatud suhtlus, toetav keskkond ,paindlik koolitaja. Koolituse sisu toodi õppijani arusaadavas keeles ja eluliste näidete abil. Personali eksperdi nime kohaselt sain tunda väga personaalset lähenemist.
#000026